
Fiatalkori személyiségfejlődés és alkoholfogyasztás

Kulcsszavak: fiatalkori személyiségfejlődés; alkoholfogyasztás; szocializáció; fókuszcsoportos interjú; kérdőíves megkérdezés
Kutatási témának az alkoholfogyasztás, az alkoholizmus, amely napjainkban rendkívül aktuális és egyre nagyobb problémakörrel rendelkező jelensége társadalmunknak. Ezen problémakörből kiindulva tettük fel kutatásunk alapkérdését: A fiatalkori személyiségfejlődés mennyiben meghatározó az egyén életében? Az alkoholista szülők, alkoholista gyermekeket nevelnek?
Dolgozatunk célkitűzése, hogy megvizsgáljuk magát a szocializáció folyamatát, ezen belül a fiatalkori személyiségfejlődési mérföldköveket és kritikus időszakokat az „egyén” életében, amelyek a deviáns viselkedéshez, azon belül pedig a rendszeres alkoholfogyasztáshoz vezethetnek, már egészen fiatal kortól. Különös figyelmet szenteltünk a család felelősségére, továbbá azokra a családi mintákra, amelyek esetleg veszélyt jelenthetnek az egészséges személyiségfejlődésre.
Célkitűzéseink megválaszolására kiterjedt szakirodalmi, szekunder és primer jellegű – kvalitatív, illetve kvantitatív - kutatási módszereket alkalmaztunk. Primer kutatásunk keretében 4 fókuszcsoportos interjút és 160 fős kérdőíves megkérdezést bonyolítottunk le a fiatal, 18-27 éves korosztály körében, a problémák valódi gyökerének feltárása érdekében. A kérdőívek statisztikai értékelése során átlagot, szórást, khi2 próbát, faktoranalízist, klaszteranalízist, gamma és cramer együttható, illetve korrelációszámítást hajtottunk végre az Excel és az SPSS programok segítségével.
Összegezve eredményeinket: Kutatómunkák során azt tapasztaltuk, hogy az emberi élet problémái visszavezethetőek a gyermekkori/fiatalkori családi szocializációhoz, olyanokká válunk, mint szüleink, az elsődleges mintákat, normákat, értékrendeket szüleinktől vesszük át, fogadjuk el. Nagy veszélynek vannak kitéve azok a fiatalok, akiknek családjában alkoholfogyasztó életmódot folytatnak, a szocializáció során számos deviáns viselkedésformát átvehetünk, vagy genetikailag örökölhetünk szüleinktől, akár a túlzott és rendszeres alkoholfogyasztást is, ily módon az alkoholista szülők gyermekei maguk is alkoholistává válhatnak. A különböző tényezők közötti összefüggések keresése rámutatott arra, hogy - különösen 14 éves életkor felett - a kortárs csoportok hatása, a barátok-buli, a rossz baráti társaság és a szülők alkoholizálása között erős összefüggések vannak, az alapvető okok azonban a családi szocializációra vezethetőek vissza.



